钦定古今图书集成/理学汇编/学行典/第209卷 > 袁玺 王舜周 屠时伸
## 钦定古今图书集成/理学汇编/学行典/第209卷 > 袁玺 王舜周 屠时伸

按《嵊县志》：“袁玺，西隅人。敦行孝友，读书补邑庠。母病
刲股，父病又刲股，皆愈。父为仇寇所掠，冒死入寇寨，
哀号抢地，昼夜不绝，求以身代。渠魁悯其诚，释之，且
斩其仇首以谢。兄弟分财无嫡庶，让好取恶，怡怡如
也。孝嘉乡王舜周、金廷乡屠时伸，皆刲股救母。”